Udstrømmende gas og [[vulkan]]sk aktivitet dannede en ur-atmosfære. [[Det store bombardement|Oceanerne blev dannet]] ved [[kondensering]] af [[vanddamp]], yderligere fremmet af is og flydende vand, som kom med asteroider og større [[protoplanet]]er, kometer og [[trans-neptunske objekter]], der udsatte Jorden for et veritabelt bombardement.<ref name=komet/> I begyndelsen fandtes næsten intet tørt land, men den samlede landoverflade over havniveau er til stadighed steget. Som eksempel er arealet af kontinenterne fordoblet i løbet af de sidste to milliarder år.<ref name=ward_brownlee/><ref name=rogers/> Mens overfladen omformedes i løbet af hundreder af millioner år, blev der dannet flere kontinenter, som igen blev brudt op. Kontinenterne bevægede sig over overfladen og samledes af og til i et [[superkontinent]]. For omkring 750&nbsp;millioner&nbsp;år siden begyndte det tidligst kendte superkontinent, [[Rodinia]], at blive brudt op. Kontinenter samledes senere igen og dannede [[Pannotia]] i perioden for 600–540&nbsp;millioner år siden og endelig [[Pangæa]], som splittedes for 180&nbsp;millioner år siden.<ref name=murphy/>
Geologi